cyanic-selkie/wikianc huggingface dataset:
মানস চক্রবর্তী
অবদান
মানস চক্রবর্তী ১৯৭৬ খ্রিস্টাব্দে আলাউদ্দিন সঙ্গীত সম্মেলন, ১৯৮৪ খ্রিস্টাব্দে বারাণসীতে অনুষ্ঠিত পঞ্চম রিমপা সঙ্গীত উৎসব, ১৯৮৪ খ্রিস্টাব্দে পুনায় অনুষ্ঠিত সওয়াই গন্ধর্ব সঙ্গীত মহোৎসব সহ বহু সঙ্গীত সম্মেলনে অংশগ্রহণ করে খ্যাতি অর্জন করেন। তিনি গীতিকার ও সুরকারও ছিলেন। তিনি 'সদাসন্ত’ বা 'সদাসন্ত পিয়া' ছদ্মনামে রচনা করেছেন বেশ কিছু ‘বন্দিশ। তিনি বহু বাংলা গান রচনা করেছিলেন 'তুমিও ভেতরে নীল নক্ষত্র'  শীর্ষক এক বাংলা কবিতা গ্রন্থ রচনা করেন। তার কবিতা সংকলনের গ্রন্থটি মৈত্রেয়ী বন্দ্যোপাধ্যায়ের সম্পাদনায় প্রতিভাস পাবলিকেশন প্রকাশ করে।
জীবনাবসান
পণ্ডিত মানস চক্রবর্তী হৃদরোগে আক্রান্ত হয়ে ২০১২ খ্রিস্টাব্দের ১২ ই ডিসেম্বর ৭০ বৎসর বয়সে কলকাতার এক বেসরকারি নার্সিংহোমে প্রয়াত হন।
ফররুখ আহমদ
জন্ম ও পরিবার
সৈয়দ ফররুখ আহমদের জন্ম ১৯১৮ খ্রিষ্টাব্দে (তৎকালীন যশোর জেলার অন্তর্গত) মাগুরার শ্রীপুর উপজেলার মাঝাইল গ্রামের সৈয়দ বংশে। তার বাবা সৈয়দ হাতেম আলী ছিলেন একজন পুলিশ ইন্সপেক্টর। ফররুখ আহমদের মায়ের নাম রওশন আখতার।
১৯৪২ সালের নভেম্বর মাসে আপন খালাতো বোন সৈয়দা তৈয়বা খাতুন (লিলি)-এর সঙ্গে ফররুখ আহমদের বিয়ে হয়। তার নিজের বিয়ে উপলক্ষে ফররুখ 'উপহার' নামে একটি কবিতা লেখেন যা সওগাত পত্রিকায় অগ্রহায়ণ ১৩৪৯ সংখ্যায় ছাপা হয়।
ফররুখ আহমদের ছেলে-মেয়ে এগারো জন। তারা হলেন: সৈয়দা শামারুখ বানু, সৈয়দা লালারুখ বানু, সৈয়দ আবদুল্লাহল মাহমুদ, সৈয়দ আবদুল্লাহেল মাসুদ, সৈয়দ মনজুরে এলাহি, সৈয়দা ইয়াসমিন বানু, সৈয়দ মুহম্মদ আখতারুজ্জামান (আহমদ আখতার), সৈয়দ মুহম্মদ ওয়হিদুজ্জামান, সৈয়দ মুখলিসুর রহমান, সৈয়দ খলিলুর রহমান ও সৈয়দ মুহম্মদ আবদুহু।
শিক্ষাজীবন
ফররুখ আহমদ খুলনা জিলা স্কুল থেকে ১৯৩৭ সালে ম্যাট্রিক এবং কলকাতার রিপন কলেজ থেকে ১৯৩৯ সালে আই.এ. পাস করেন। এরপর স্কটিশ চার্চ কলেজে দর্শন এবং ইংরেজি সাহিত্য নিয়ে পড়াশোনা শুরু করেন। ছাত্রাবস্থায় তিনি বামপন্থী রাজনীতিতে ঝুঁকে পড়েন। তবে চল্লিশ-এর দশকে তার রাজনৈতিক বিশ্বাসে পরিবর্তন আসে। তিনি ভারত বিভাগ তথা পাকিস্তান আন্দোলন সমর্থন করেন।
কর্মজীবন
ফররুখ আহমদের কর্মজীবন শুরু হয় কলকাতায়। তিনি ১৯৪৩ সালে আই.জি.প্রিজন অফিসে, ১৯৪৪ সালে সিভিল সাপ্লাইতে এবং ১৯৪৬ সালে জলপাইগুড়িতে একটি ফার্মে চাকরি করেন। ১৯৪৫ সালে তিনি মাসিক মোহাম্মদীর ভারপ্রাপ্ত সম্পাদক হিসেবে দায়িত্ব পালন শুরু করেন। তবে শেষ পর্যন্ত স্থায়ীভাবে চাকরি করেন ঢাকা বেতারে। দেশ বিভাগের পর ১৯৪৮ সালে ফররুখ আহমদ কলকাতা থেকে ঢাকায় চলে এসে ঢাকা বেতারে যোগ দেন। এখানেই প্রথমে অনিয়মিত হিসেবে এবং পরে নিয়মিত স্টাফ আর্টিস্ট হিসেবে ১৯৭২ সাল পর্যন্ত কর্মরত ছিলেন। ফররুখ আহমদ মৃত্যুবরণ করেন ১৯৭৪ সালের ১৯ অক্টোবর, সন্ধেবেলা ঢাকায়।
রচনাশৈলী
সাহিত্যের নানা শাখায় বিচরণ করলেও তার প্রধান পরিচয় 'কবি'। ফররুখ আহমদ সনেটও রচনা করেছেন। তার রচনায় ধর্মীয় ভাবধারার প্রভাব দেখা যায়। এছাড়া আরবি ও ফারসি শব্দের প্রাচুর্য তার লেখার অন্যতম বৈশিষ্ট্য। ইসলামি ঐতিহ্যের প্রতি ছিল তার অগাধ আস্থা। তবে তিনি পাকিস্তানের রাষ্ট্রভাষা হিসেবে বাংলার সমর্থন করতেন। পাকিস্তান প্রতিষ্ঠার পরপরই কবি ফররুখ আহমদ মাসিক সওগাতের আশ্বিন ১৩৫৪ (সেপ্টেম্বর-অক্টোবর ১৯৪৭) সংখ্যায় পাকিস্তান : রাষ্ট্রভাষা ও সাহিত্য নিবন্ধে লেখেন, গণতান্ত্রিক বিচারে যেখানে সমগ্র পাকিস্তানের রাষ্ট্রভাষা বাংলা হওয়া উচিত সেখানে পূর্ব পাকিস্তানের রাষ্ট্রভাষাকে পর্যন্ত যাঁরা অন্য একটি প্রাদেশিক ভাষায় রূপান্তরিত করতে চান তাঁদের উদ্দেশ্য অসৎ। পূর্ব পাকিস্তানের সকল অধিবাসীর সাথে আমিও এই প্রকার অসাধু প্রতারকদের বিরুদ্ধে আমার তীব্র প্রতিবাদ জানাচ্ছি
পুরস্কার
১৯৬০ সালে ফররুখ আহমদ বাংলা একাডেমি পুরস্কার লাভ করেন। কবি ফররুখ আহমদ ১৯৬৫ সনে প্রেসিডেন্ট পদক প্রাইড অব পারফরমেন্স এবং ১৯৬৬ সালে পান আদমজী সাহিত্য পুরস্কার ও ইউনেস্কো পুরস্কার। ১৯৭৭ ও ১৯৮০ সালে তাকে যথাক্রমে মরণোত্তর একুশে পদক ও স্বাধীনতা পদক দেওয়া হয়।
চাঁদপুর জেলা
চাঁদপুর জেলা বাংলাদেশের দক্ষিণ-পূর্বাঞ্চলের চট্টগ্রাম বিভাগের একটি প্রশাসনিক অঞ্চল। উপজেলার সংখ্যানুসারে চাঁদপুর বাংলাদেশের একটি “এ” শ্রেণিভুক্ত জেলা। পদ্মা, মেঘনা ও ডাকাতিয়া নদীর মিলনস্থলে এ জেলা অবস্থিত। ইলিশ মাছের অন্যতম প্রজনন অঞ্চল হিসেবে চাঁদপুরকে "ইলিশের বাড়ি চাঁদপুর" নামে ডাকা হয়। এছাড়া চাঁদপুর নদী বন্দর হিসাবে সুখ্যাত চাঁদপুরকে এককালে "গেট ওয়ে অব ইস্টার্ন ইন্ডিয়া" বলা হতো।
আয়তন
চাঁদপুর জেলার মোট আয়তন ১,৭০৪.০৬ বর্গ কিলোমিটার।
জনসংখ্যার উপাত্ত
২০২২ সালের জনশুমারি অনুযায়ী চাঁদপুর জেলার মোট জনসংখ্যা ২৬,৩৫,৭৪৮ জন। এর মধ্যে পুরুষ ১২,২৮,৭৭৪ জন এবং মহিলা ১৪,০৫,৬৮২ জন। মোট পরিবার ৬,৩৫,৪৫৮টি।
ধর্মবিশ্বাস অনুসারে এ জেলার মোট জনসংখ্যার ৯৪.৩৭% মুসলিম, ৫.৫৫% হিন্দু, ০.০১% বৌদ্ধ এবং ০.০২% খ্রিষ্টান ও ০.০৫% অন্যান্য ধর্মের অনুসারী। এছাড়া কিছু সংখ্যক ত্রিপুরা উপজাতি জনগোষ্ঠীর বসবাস রয়েছে এ জেলায়।
অবস্থান ও সীমানা
বাংলাদেশের দক্ষিণ-পূর্বাংশে ২৩°০০´ থেকে ২৩°৩০´ উত্তর অক্ষাংশ এবং ৯০°৩২´ থেকে ৯১°০২´ পূর্ব দ্রাঘিমাংশ জুড়ে চাঁদপুর জেলার অবস্থান। রাজধানী ঢাকা থেকে এ জেলার দূরত্ব প্রায় ৯৬ কিলোমিটার এবং চট্টগ্রাম বিভাগীয় সদর থেকে প্রায় ২০৮ কিলোমিটার। এ জেলার উত্তরে কুমিল্লা জেলা, মেঘনা নদী ও মুন্সীগঞ্জ জেলা, দক্ষিণে লক্ষ্মীপুর জেলা ও নোয়াখালী জেলা, পূর্বে কুমিল্লা জেলা, পশ্চিমে মেঘনা নদী, মুন্সীগঞ্জ জেলা, শরীয়তপুর জেলা ও বরিশাল জেলা। পদ্মা ও মেঘনা নদী দুটি চাঁদপুর শহরের কাছে এসে মিলেছে।
প্রতিষ্ঠাকাল
১৮৭৮ সালে ত্রিপুরা জেলা (পরবর্তীতে যা কুমিল্লা নামে পরিচিত) যে তিনটি মহকুমা নিয়ে গঠিত হয়, তার মধ্যে চাঁদপুর অন্যতম। ১৯৮৪ সালের ১৫ ফেব্রুয়ারি চাঁদপুর জেলায় উন্নীত হয়।
নামকরণ
বার ভূঁইয়াদের আমলে চাঁদপুর অঞ্চল বিক্রমপুরের জমিদার চাঁদরায়ের দখলে ছিল। এ অঞ্চলে তিনি একটি শাসনকেন্দ্র স্থাপন করেছিলেন। ঐতিহাসিক জে এম সেনগুপ্তের মতে, চাঁদরায়ের নাম অনুসারে এ অঞ্চলের নাম হয়েছে চাঁদপুর।
অন্যমতে, চাঁদপুর শহরের (কোড়ালিয়া) পুরিন্দপুর মহল্লার চাঁদ ফকিরের নাম অনুসারে এ অঞ্চলের নাম চাঁদপুর। কারো মতে, শাহ আহমেদ চাঁদ নামে একজন প্রশাসক দিল্লী থেকে পঞ্চদশ শতকে এখানে এসে একটি নদী বন্দর স্থাপন করেছিলেন। তার নামানুসারে নাম হয়েছে চাঁদপুর।
মুক্তিযুদ্ধের ঘটনাবলি
মুক্তিযুদ্ধের সময় চাঁদপুর ২নং সেক্টরের অধীনে ছিল। ১৯৭১ সালের ১২ মে পাকবাহিনী হাজীগঞ্জ উপজেলার কাশিমপুর গ্রামের ৫০ জন লোককে নৃশংসভাবে হত্যা করে এবং বাড়িঘর জ্বালিয়ে দেয়। এ গণহত্যার পর মুক্তিযোদ্ধারা আক্রমণ চালালে পাকবাহিনীর ১৭ জন সৈন্য নিহত এবং ২ জন মুক্তিযোদ্ধা শহীদ হন। শাহরাস্তি উপজেলার নাওড়া, সূচীপাড়া এবং উনকিলার পূর্বাংশে বেলপুরের কাছে মিত্র বাহিনীর সাথে পাকবাহিনীর সংঘর্ষে মিত্র বাহিনীর ১৩ জন সৈন্য এবং পাকবাহিনীর ৩৫ জন সৈন্য নিহত হয়। মুক্তিযুদ্ধের সময় মতলব উত্তর উপজেলার নিশ্চিন্তপুর গ্রামে যুদ্ধাহত মুক্তিযোদ্ধাদের চিকিৎসার জন্য একটি হাসপাতাল প্রতিষ্ঠা করা হয়।
ব্র্যান্ডিং জেলা
দেশ-বিদেশে চাঁদপুরকে বিশেষভাবে উপস্থাপনের জন্য ২০১৫ সালের আগস্ট মাস হতে জেলা ব্র্যান্ডিং কার্যক্রম শুরু করেন তৎকালিন জেলা প্রশাসক মোহাম্মদ আব্দুস সবুর মণ্ডল। ইলিশের সাথে সামঞ্জস্য রেখে এর ব্র্যান্ডিং নাম দেন ইলিশের বাড়ি চাঁদপুর । ২০১৭ সালে বাংলাদেশের প্রথম ব্র্যান্ডিং জেলা হিসেবে চাঁদপুরকে স্বীকৃতি দেয়। এ নামানুসারে একটি লোগো রয়েছে, যা অঙ্কন করেছেন এ জেলার সন্তান বরেণ্য চিত্রশিল্পী হাশেম খান। একইসাথে ইলিশের বাড়ি চাঁদপুর এর রূপকার হিসেবে স্বীকৃতি পান তৎকালিন (২০১৫-২০১৮) জেলা প্রশাসক মোহাম্মদ আব্দুস সবুর মণ্ডল।
বনপাস রেলওয়ে স্টেশন
বনপাস রেলওয়ে স্টেশন পূর্ব রেলওয়ের হাওড়া বিভাগের সাহিবগঞ্জ লুপের অন্তর্গত একটি রেলওয়ে স্টেশন। স্টেশনটি ভারতের পশ্চিমবঙ্গের পূর্ব বর্ধমান জেলার বনপাসের বেলারিতে অবস্থিত।
চাঁদপুর জেলা
প্রশাসনিক এলাকাসমূহ
চাঁদপুর জেলা ৮টি উপজেলা, ৮টি থানা, ৮টি পৌরসভা, ৮৯টি ইউনিয়ন, ১০৪১টি মৌজা, ১৩৬৫টি গ্রাম ও ৫টি সংসদীয় আসন নিয়ে গঠিত।
উপজেলাসমূহ
চাঁদপুর জেলায় মোট ৮টি উপজেলা রয়েছে। উপজেলাগুলো হল:
শিক্ষা ব্যবস্থা
২০২২ সালের জনশুমারি অনুযায়ী চাঁদপুর জেলার সাক্ষরতার হার ৭৮.০৫%। এ জেলায় রয়েছে:
অর্থনীতি
চাঁদপুর জেলার অর্থনীতি মূলত কৃষিনির্ভর। নদী তীরবর্তী এলাকা বলে প্রায় ৩০% মানুষ প্রত্যক্ষ ও পরোক্ষভাবে মৎস্য শিল্পের সাথে জড়িত। এছাড়াও উল্লেখযোগ্যভাবে অনেক ব্যবসায়ী বিদ্যমান। জেলা সদরে অনেক মাছের আড়ত রয়েছে, যা জেলার অর্থনীতির মূল চালিকাশক্তি। চাঁদপুর সদর উপজেলার বাবুরহাটে বড় বড় বহু শিল্পকারখানা রয়েছে। এই জায়গাটিকে সরকার বিসিক শিল্প নগরী ঘোষণা করে। এই এলাকাটি শুধু চাঁদপুরের নয় পুরো বাংলাদেশের অর্থনীতির একটি গুরুত্বপূর্ণ শিল্প নগরী। মেঘনার ভাঙ্গনে প্রতি বছর চাঁদপুরের আয়তন কমে যায়। প্রতি বর্ষায় পানিতে ডুবে যায়, ফলে বর্ষাকালে চাঁদপুর মাছের মাতৃভূমি হয়ে যায়। জেলার প্রধান শস্য ধান, পাট, গম, আখ। রপ্তানী পণ্যের মধ্যে রয়েছে ভুট্টা, নারিকেল, চিংড়ি, আলু, ইলিশ মাছ, সবুজ শাক-সবজি, বিসিক নগরীর তৈরি পোশাক শিল্প।
যোগাযোগ ব্যবস্থা
চাঁদপুর জেলায় যোগাযোগের প্রধান সড়ক হল ঢাকা-চাঁদপুর মহাসড়ক এবং চট্টগ্রাম-চাঁদপুর মহাসড়ক। শুধুমাত্র চাঁদপুর জেলার জন্য আলাদা একটি রেলপথ রয়েছে, যার মাধ্যমে প্রতিদিন চাঁদপুর-চট্টগ্রাম এবং চাঁদপুর-কুমিল্লার আন্তনগর ট্রেন চলাচল করে। এছাড়া ঢাকা, চট্টগ্রাম সহ বিভিন্ন জেলা শহর থেকে নৌপথে যোগাযোগের জন্যে রয়েছে চাঁদপুর নদী বন্দর।
স্বাস্থ্য ও চিকিৎসা
চাঁদপুর জেলায় স্বাস্থ্য ও চিকিৎসা সেবার জন্য রয়েছে:
ম্যানিম্যাল
thumb|জোনাথন চরিত্রে [[সাইমন ম্যাক্‌করকিন্ডেল “ম্যানিম্যাল ,” এবং ব্রুক ম্যাকেঞ্জি চরিত্রে সহ অভিনেত্রী, মেলোডি এন্ডারসন।]] ম্যানিম্যাল এনবিসিতে প্রচারিত একটি টিভি সিরিজ; এটি সেপ্টেম্বর ৩০, ১৯৮৩ থেকে ডিসেম্বর ১৭, ১৯৮৩ পর্যন্ত সম্প্রচার করা হয়। সিরিজটির নায়ক নিজেকে যেকোন পশু বা পাখিতে রূপান্তরিত করতে পারতেন।
শহীদ স্থল মেট্রো স্টেশন
শহীদ স্থল মেট্রো স্টেশন (নিউ বাস আড্ডা মেট্রো স্টেশন নামেও পরিচিত) দিল্লি মেট্রোর রেড লাইনের টার্মিনাল মেট্রো স্টেশন। এটি উত্তর প্রদেশের গাজিয়াবাদে অবস্থিত। নিউ বাসস্ট্যান্ড মেট্রো স্টেশনটি মূল বাস স্ট্যান্ডের (পুরাণ বাস আড্ডা) তুলনায় এনএইচ ৫৮ এর নিকটতম মেট্রো স্টেশন, যারা যাত্রীদের জন্য মিরাঠ থেকে নয়াদিল্লিতে যাতায়াত সহজ করে তোলে।
মুগা রেশম
ব্রহ্মপুত্র উপত্যকায়, অসমীয়া রেশম পোকার লার্ভাকে সুগন্ধযুক্ত সোম ও সোঁয়ালু পাতা খাওয়ানো হয়। মুগা রেশমকে রাসায়নিকের সাহায্যে সাদা করার পরে রঙ করা হয়। এই রেশম হাত দিয়ে ধোয়া হয় এবং প্রতিবার ধোয়ার পরে এটির দীপ্তি বৃদ্ধি পায়। আসামের অন্যান্য রেশমের ন্যায় মুগা রেশমও শাড়ি, মেখলা এবং চাদরের মতো পণ্যগুলোতে ব্যবহৃত হয়।
ইতিহাস
আসামের রেশমগুটি চাষের শুরুর সময় এখনো নির্দিষ্ট করে জানা যায় নি। আসাম প্রাচীন কাল থেকেই উচ্চমানের রেশম উৎপাদনের জন্য সুপরিচিত ছিল। রেশম উৎপাদনের পাশাপাশি ছিল বুননের কারুকাজ। এটি আসামে এমন পরিশীলিত হয়ে উঠেছিল যে তা সমগ্র ভারত এবং ভারতের বাইরেও পরিচিতি পেয়েছিল। অসমীয়া রেশমের প্রথম উল্লেখ পাওয়া যায় সম্ভবত বাল্মীকির রামায়ণে কিষ্কিন্ধ্যা কান্ডে বলা হয়েছে যে কেউ পূর্বদিকে যেতে চাইলে তাকে প্রথমে মগধ, অঙ্গ, পুন্ড্র এবং পরে কোষ-করণম-ভূমি ("রেশমের গুটি পালনকারীদের দেশ") পেরিয়ে যেতে হয়।
রেশম পোকার বিষয়ে জিনতাত্ত্বিক গবেষণায় দেখা যায় যে আসামের দুটি নির্দিষ্ট অঞ্চলে অসমীয়া রেশমের উদ্ভব হয়েছিল। এর মধ্যে একটি ছিল প্রাচীন কামরূপ রাজ্যের গারো পাহাড় এবং অন্যটি ছিল প্রাচীন শুতীয়া রাজ্যের ঢাকুয়াখানা।
প্রথমে আসামের চারপাশের নারীরা রেশমের চাষ শুরু করেছিল এবং পরে কামরূপ এবং আহোম শাসনামলে সুয়ালকুচি নামে একটি নির্দিষ্ট জায়গার রেশমের পোশাক প্রচুর খ্যাতি অর্জন করেছিল। কথিত আছে যে একাদশ শতাব্দীতে পাল বংশের রাজা ধর্মপাল সুয়ালকুচি প্রতিষ্ঠা করেছিলেন। পশ্চিম আসামে ৯০০ খ্রিস্টাব্দ থেকে প্রায় ১১০০ খ্রিস্টাব্দ পর্যন্ত পালরা রাজত্ব করেছিল। ধর্মপাল ২৬ টি তাঁতি পরিবারকে বরপেটার তান্তিকুচি থেকে সুয়ালকুচিতে নিয়ে এসেছিলেন এবং বর্তমানের গুয়াহাটির নিকটে তাঁতিদের জন্য একটি গ্রাম তৈরি করেছিলেন। সেই সময়কালে রেশমকে রাজকীয় পৃষ্ঠপোষকতা দেওয়া হয়েছিল এবং সুয়ালকুচিকে রেশম বুননের একটি গুরুত্বপূর্ণ কেন্দ্রে পরিণত করা হয়েছিল।
ভৌগোলিক নির্দেশক (জিআই) স্বীকৃতি
মুগা রেশম ২০০৭ সালে একটি সুরক্ষিত ভৌগোলিক ভৌগোলিক নির্দেশক (জিআই) হিসাবে স্বীকৃত হয়েছে এবং ২০১৪ সালে ট্রেডমার্কের উদ্দেশ্যে একে একটি জিআই লোগো দেওয়া হয়েছিল। লোগোটি আসাম বিজ্ঞান প্রযুক্তি ও পরিবেশ কাউন্সিলে নিবন্ধিত হয়েছে। ভারতের কেন্দ্রীয় সিল্ক বোর্ডকে মুগা রেশম পণ্যগুলো পরিদর্শন করার, সেগুলোর নির্ভেজালত্ব প্রমাণ করার এবং প্রযোজকদের জিআই লোগো ব্যবহারের অনুমতি দেওয়ার অধিকার দেওয়া হয়েছে। পাশাপাশি এই বোর্ডটি আসামের যোরহাটের কেন্দ্রীয় মুগা এরি গবেষণা ও প্রশিক্ষণ ইনস্টিটিউটের মাধ্যমে মুগা রেশমসহ অন্যান্য অসমীয়া রেশম সংক্রান্ত গবেষণ, উন্নয়ন ও অবকাঠামো উন্নয়নের সাথেও জড়িত।
গবেষণা ও উৎপাদন
২০১৫ সালে ভারতের হায়দ্রাবাদের সেন্টার ফর ডিএনএ ফিঙ্গারপ্রিন্টিং অ্যান্ড ডায়াগনস্টিকসের নাগরাজু গবেষণা দলের আদর্শ গুপ্ত কুমার মুগা রেশমের ফাইব্রোইনের সম্পূর্ণ ক্রম এবং প্রোটিন কাঠামোটি আবিষ্কার করেছিলেন, যেটি বৈজ্ঞানিক সাময়িকী নেচারে প্রতিবেদন আকারে প্রকাশিত হয়েছিল।
২০১৪-১৫ অর্থবছরে ভারতে মোট ১৫৮ টন মুগা রেশম উৎপাদিত হয়েছিল, যার মধ্যে ১৩৬ টনই উৎপাদিত হয়েছিল আসামে। একই সময়ে ভারতে রেশমের মোট ফলন ছিল ২৮,৭০৮ টন।
গীতা দে
গীতা দে (৫ আগস্ট ১৯৩১ - ১৭ জানুয়ারি ২০১১) বাংলা চলচ্চিত্র, থিয়েটার এবং বাঙালি লোকনাট্যের একজন ভারতীয় অভিনেত্রী ছিলেন। তিনি মাত্র ছয় বছর বয়সে একজন মঞ্চ শিল্পী হিসেবে আবির্ভূত হয়েছিলেন। ১৯৪৪ সালে তিনি চলচ্চিত্র জগতে প্রবেশ করেছিলেন। শিশু অভিনেত্রী হিসাবে মুক্তিপ্রাপ্ত তাঁর প্রথম চলচ্চিত্র ছিল আহুতি (১৯৪১)। তিনি দুই শতাধিক বাংলা ভাষার চলচ্চিত্র এবং দুই হাজারেরও বেশি মঞ্চ নাট্যে অভিনয় করেছিলেন। তিনি সত্যজিৎ রায় ও ঋত্বিক ঘটকের মেঘে ঢাকা তারা, সুবর্ণরেখা, কোমল গান্ধার, কতো আজানারে, তিন কন্যা র মতো চলচ্চিত্রে অভিনয় করেছিলেন। তিনি বেশ কয়েকটি হিন্দি চলচ্চিত্রে ও অভিনয় করেছিলেন; যার মধ্যে ২০০৫ সালে মুক্তিপ্রাপ্ত বিদ্যা বালান এবং সঞ্জয় দত্ত অভিনীতপরিণীতা উল্লেখযোগ্য। তিনি দীর্ঘদিন যাবৎ অল ইন্ডিয়া রেডিও প্রচারিত শ্রুতি নাটক অনুষ্ঠানের সাথে যুক্ত ছিলেন। তিনি তাঁর জীবদ্দশায় ড. এপিজে আবদুল কালামের কাছ থেকে তাঁর কর্মকাণ্ডের জন্য রাষ্ট্রপতি পুরস্কারসহ বেশ কয়েকটি পুরস্কার অর্জন করেছেন।
প্রারম্ভিক জীবন
১৯৩৮ সালে তিনি কলকাতার টালিগঞ্জের বাংলা চলচ্চিত্র জগতে অভিনেত্রী হিসাবে শুরু করেছিলেন। ধীরেন গাঙ্গুলি পরিচালিত আহুতিতে মাত্র ছয় বছর বয়সে একজন শিশু শিল্পী হিসাবে সর্বপ্রথম অভিনয় করেছিলেন।
তিনি ১৯৫৪ সাল থেকে অল ইন্ডিয়া রেডিওর সাথে যুক্ত ছিলেন এবং রেডিও নাটকে বেশ কয়েকটি পার্শ্ব চরিত্রে অভিনয় করেছিলেন। তবে তাঁর শেষ নাটকটি ছিল বাদশাহী চাল (১৯৯৬); গণেশ মুখোপাধ্যায় পরিচালিত এই নাটকটি উত্তর কলকাতার রঙ্গনা থিয়েটারে মঞ্চস্থ হয়েছিল।
তিনি নানা ধরনের চলচ্চিত্রে বিভিন্ন চরিত্রে অভিনয় করেছেন। তিনি এই সকল চলচ্চিত্রে তাঁর বহুমুখী দৃষ্টিভঙ্গির জন্য অধিক পরিচিত। এমনকি তাঁর অভিনয় কিংবদন্তি লরেন্স অলিভিয়ের দৃষ্টি আকর্ষণ করেছিল।
নেতিবাচক এবং হাস্যকর উভয় চরিত্রেই তিনি দক্ষতার পরিচয় দিয়েছেন। ঋত্বিক ঘটকের মেঘে ঢাকা তারা তে ষড়যন্ত্রকারী মায়ের ভূমিকায় তিনি দুর্দান্ত অভিনয় করেছিলেন।
তাঁর দীর্ঘ কর্ম জীবন জুড়ে তিনি শিশির ভাদুড়ি, ঋত্বিক ঘটক, দেবকী বোস এবং সত্যজিৎ রায়ের মতো পরিচালকদের সাথে কাজ করেছিলেন। তিনি শরৎচন্দ্র চট্টোপাধ্যায়ের পরিণীতা অবলম্বনে নির্মিত সঙ্গীতভিত্তিক বলিউড চলচ্চিত্রে অভিনয় করেছিলেন; যেখানে তাঁর সাথে সাইফ আলী খান এবং বিদ্যা বালানের মতো অভিনয়শিল্পী অভিনয় করেছিলেন।
অসুস্থ থাকা সত্ত্বেও তিনি টলি লাইটস এবং চিরদিনই তুমি যে আমারের মতো সাম্প্রতিক চলচ্চিত্রে অভিনয় করে বেশ প্রশংসা অর্জন করেছিলেন।
গীতা দে ২০১১ সালের ১৭ই জানুয়ারি তারিখে ৭৯ বছর বয়সে কলকাতায় শেষ নিঃশ্বাস ত্যাগ করেন।
পুরস্কার
১৯৮৮ সালে তিনি বাংলা চলচ্চিত্র জগতে আজীবন অবদানের জন্য কলকাতা বিশ্ববিদ্যালয় থেকে পশ্চিমবঙ্গের তৎকালীন গভর্নর সৈয়দ নুরুল হাসানের কাছ থেকে একটি তারকা পদক পেয়েছিলেন। তিনি বাংলা চলচ্চিত্র ও নাট্যশালায় আজীবন অবদানের জন্য রাষ্ট্রপতি পুরস্কারও পেয়েছিলেন।
সৈয়দ শামসুল হক
প্রাথমিক জীবন
সৈয়দ শামসুল হক ১৯৩৫ খ্রিষ্টাব্দে ২৭ ডিসেম্বর বাংলাদেশের কুড়িগ্রাম জেলায় জন্মগ্রহণ করেন। তার বাবা সৈয়দ সিদ্দিক হুসাইন ও মা হালিমা খাতুন। বাবা সৈয়দ সিদ্দিক হুসাইন পেশায় ছিলেন হোমিওপ্যাথিক ডাক্তার। সৈয়দ হক তার বাবা-মায়ের আট সন্তানের জ্যেষ্ঠতম।
শিক্ষা জীবন
সৈয়দ হকের শিক্ষাজীবন শুরু হয় কুড়িগ্রাম মাইনর স্কুলে। সেখানে তিনি ষষ্ঠ শ্রেণি পর্যন্ত পড়ালেখা করেন। এরপর তিনি ভর্তি হন কুড়িগ্রাম হাই ইংলিশ স্কুলে। এরপর ১৯৫০ খ্রিষ্টাব্দে গণিতে লেটার মার্কস নিয়ে সৈয়দ শামসুল হক ম্যাট্রিক (বর্তমানের এসএসসি) পরীক্ষায় উত্তীর্ণ হন। সৈয়দ শামসুল হকের পিতার ইচ্ছা ছিল তাকে তিনি ডাক্তারি পড়াবেন। পিতার ইচ্ছাকে অগ্রাহ্য করে তিনি ১৯৫১ খ্রিষ্টাব্দে বম্বে পালিয়ে যান। সেখানে তিনি বছরখানেকের বেশি সময় এক সিনেমা প্রডাকশন হাউসে সহকারী হিসেবে কাজ করেন। এরপর ১৯৫২ খ্রিষ্টাব্দে তিনি দেশে ফিরে এসে জগন্নাথ কলেজে নিজের ইচ্ছা অনুযায়ী মানবিক শাখায় ভর্তি হন। কলেজ পাসের পর ১৯৫৪ খ্রিষ্টাব্দে ঢাকা বিশ্ববিদ্যালয়ের ইংরেজি বিভাগে ভর্তি হন। পরবর্তীতে স্নাতক পাসের আগেই ১৯৫৬ সনে পড়াশোনা অসমাপ্ত রেখে সেখান থেকে বেরিয়ে আসেন। এর কিছুদিন পর তার প্রথম উপন্যাস দেয়ালের দেশ প্রকাশিত হয়।
পারিবারিক জীবন
সৈয়দ হক প্রথিতযশা লেখিকা ও মনোরোগ বিশেষজ্ঞ ডা. আনোয়ারা সৈয়দ হককে বিয়ে করেন। তাদের এক ছেলে ও এক মেয়ে।
সাহিত্যকর্ম
সৈয়দ শামসুল হকের ভাষ্য অনুযায়ী তার রচিত প্রথম পদ তিনি লিখেছিলেন এগারো-বারো বছর বয়সে। টাইফয়েডে শয্যাশায়ী কবি তার বাড়ির রান্নাঘরের পাশে সজনে গাছে একটি লাল টুকটুকে পাখি দেখে দু’লাইনের একটি পদ "আমার ঘরে জানালার পাশে গাছ রহিয়াছে/ তাহার উপরে দুটি লাল পাখি বসিয়া আছে" রচনা করেন। এরপর ১৯৪৯-৫০ খ্রিষ্টাব্দের দিকে ম্যাট্রিক পরীক্ষার পরে ব্যক্তিগত খাতায় ২০০টির মতো কবিতা রচনা করেন।
সৈয়দ শামসুল হকের প্রথম লেখা প্রকাশিত হয় ১৯৫১ খ্রিষ্টাব্দের মে মাসে। ফজলে লোহানী সম্পাদিত 'অগত্যা' পত্রিকায়। সেখানে 'উদয়াস্ত' নামে তার একটি গল্প ছাপা হয়।
কবিতা
সৈয়দ হকের কবিতায় রয়েছে গভীর অনুপ্রেরণা। তার প্রথম প্রকাশিত কাব্যগ্রন্থ একদা এক রাজ্যে ১৯৬১ সালে প্রকাশিত হয়। পরে বৈশাখে রচিত পংক্তিমালা, পরাণের গহীন ভেতর, নাভিমূলে ভস্মাধার, আমার শহর ঢাকা, বেজান শহরের জন্য কোরাস, বৃষ্টি ও জলের কবিতা কাব‌্যগ্রন্থগুলো তাকে পাঠকমহলে জনপ্রিয় করে তুলে। সৈয়দ হক মৃত্যুর আগে বাংলাদেশের প্রধানমন্ত্রী শেখ হাসিনার জন্মদিন উপলক্ষে তার শেষ কবিতা লিখেন। কবিতার নাম আহা, আজ কি আনন্দ অপার!।
উপন্যাস
ঢাকা বিশ্ববিদ্যালয়ে পড়াকালীন ১৯৫৬ সালে প্রথম উপন্যাস দেয়ালের দেশ প্রকাশিত হয়। তার রচিত এক মহিলার ছবি (১৯৬১), অনুপম দিন (১৯৬২), সীমানা ছাড়িয়ে (১৯৬৪) উপন্যাসগুলো জনপ্রিয়তা লাভ করে। ষাটের দশকে তার রচিত উপন্যাসগুলো পূর্বাণী পত্রিকায় ঈদসংখ্যায় প্রকাশিত হত। তার রচিত খেলারাম খেলে যা উপন্যাসকে অনেকে যৌনআশ্রিত বলে আখ্যা দেন। তিনি উপন্যাসের ভূমিকায় এই উপন্যাসকে 'এদেশের সবচেয়ে ভুল বোঝা উপন্যাস' হিসেবে অভিহিত করেছেন।
কাব্যনাট্য
সৈয়দ হক নাট্যকার হিসেবে সফলতা পেয়েছেন। বিবিসি বাংলায় নাটকে কাজ করার মাধ্যমে তিনি নাট্যকার হিসেবে পরিচিতি পান। তার পায়ের আওয়াজ পাওয়া যায় নাটকটি মুক্তিযুদ্ধের পটভূমিতে রচিত একটি কাব্য নাটক। তার পরের নাটক নুরুলদীনের সারাজীবন ফকির বিদ্রোহের পটভূমিতে রচিত। সৈয়দ হক তার রচনায় সমসাময়িক বাংলাদেশ এবং মধ্যবিত্ত সমাজের আবেগ-অনুভূতি ও ভালো-মন্দ দিকগুলো তুলে ধরেন। তার অন্যান্য নাটক নারীগণ, যুদ্ধ এবং যোদ্ধা, ঈর্ষা, এখানে এখন-এ সমকালীন বাস্তবতা ফুটে ওঠেছে।
মৃত্যু
২০১৬ সালের ১৫ এপ্রিল ফুসফুসের সমস্যা দেখা দিলে তাকে লন্ডন নিয়ে যাওয়া হয়। লন্ডনের রয়্যাল মার্সডেন হাসপাতালে পরীক্ষায় তার ফুসফুসে ক্যান্সার ধরা পড়ে। সেখানে চিকিৎসকরা তাকে কেমোথেরাপি ও রেডিওথেরাপি দেয়। চার মাস চিকিৎসার পর ২ সেপ্টেম্বর ২০১৬ তাকে দেশে ফিরিয়ে আনা হয়। ২৭ সেপ্টেম্বর ২০১৬ (১২ আশ্বিন ১৪২৩ বঙ্গাব্দ) ঢাকার ইউনাইটেড হাসপাতালে তিনি শেষ নিঃশ্বাস ত্যাগ করেন। পরদিন ২৮ সেপ্টেম্বর বুধবার (১২ আশ্বিন ১৪২৩ বঙ্গাব্দ) চ্যানেল আই টেলিভিশনের তেজগাঁও চত্বরে সকাল ১০টায় প্রথম দফা জানাজা, ঢাকা বিশ্ববিদ্যালয়ের কেন্দ্রীয় মসজিদে দুপুর ২টায় দ্বিতীয় দফা জানাজা এবং অপরাহ্নে  কুড়িগ্রামে তৃতীয় দফা জানাজা শেষে তার মরদেহ কুড়িগ্রাম সরকারি কলেজের পাশে দাফন করা হয়।
গ্রন্থতালিকা
ছোট গল্প
কবিতা
উপন্যাস
কাব্যনাট্য
প্রবন্ধ
আত্মজীবনী
অনুবাদ
অন্যান্য
কৃষ্ণ মন্দির, সাদিকাবাদ
শ্রী কৃষ্ণ মন্দির পাকিস্তানের পাঞ্জাব প্রদেশের রহিম ইয়ার খান জেলার সাদিকাবাদ তেহসিলে অবস্থিত একটি হিন্দু মন্দির। মন্দিরটি কৃষ্ণ জন্মাষ্টমী উৎসবের জন্য বিখ্যাত। সিন্ধ ও দক্ষিণ পাঞ্জাবের হিন্দু জনগোষ্ঠী মন্দিরটিতে জন্মাষ্টমী পালন করে। জন্মাষ্টমী উৎসবটি ২-৩ দিনব্যাপী অনুষ্ঠিত হয় ও একটি বড়ো মেলা আয়োজিত হয় ২০১৭ সালে, পাঞ্জাব সরকার মন্দিরটির পুনঃসংস্কারের জন্য অর্থ বরাদ্দ করে।
আলফ্রেদো দি স্তেফানো
আলফ্রেদো দি স্তেফানো (৪ জুলাই ১৯২৬ - ৭ জুলাই ২০১৪; Alfredo Di Stéfano, ) একজন প্রাক্তন আর্জেন্টিনীয়-স্পেনীয় ফুটবলার এবং কোচ। তাকে সর্বকালের অন্যতম সেরা ফুটবলার গণ্য করা হয়। তবে আর্জেন্টিনীয় হলেও তার মূল পরিচিতি স্পেনের ক্লাব রিয়াল মাদ্রিদের খেলোয়াড় হিসেবে।
দি স্তেফানো সেন্টার ফরোয়ার্ড হিসেবে খেলতেন। ১৯৪৩ আর্জেন্টিনার রিভারপ্লেট ক্লাবে তার খেলোয়াড়ী জীবন শুরু হয়। পরবর্তী এক দশক তিনি আর্জেন্টিনা ও কলম্বিয়ার বিভিন্ন ক্লাবে খেলেন। ১৯৫৩ সালে রিয়াল মাদ্রিদে আসার পর ফেরেঙ্ক পুসকাসের সাথে তার ফরোয়ার্ড লাইনে অনবদ্য জুটি গড়ে উঠে, যা ক্লাবটিকে অনেক সাফল্য এনে দেয়। ১৯৬৪ পর্যন্ত রিয়ালের হয়ে তিনি ২৮২টি ম্যাচ খেলে ২১৯টি গোল করেন, যা ক্লাবটির ইতিহাসে তাকে লীগের সর্বোচ্চ গোলদাতায় পরিণত করে।
ইতিহাসের অন্যতম সেরা ফুটবলার হয়েও দুর্ভাগ্যজনকভাবে দি স্তেফানো-র কখনো বিশ্বকাপ ফুটবল খেলা হয়নি। ১৯৫০ সালের বিশ্বকাপে আর্জেন্টিনা খেলতে অস্বীকৃতি জানায়, ১৯৫৪ সালের বিশ্বকাপে আর্জেন্টিনা সুযোগ পায়নি, ১৯৫৬ সালে দি স্তেফানো স্পেনের নাগরিকত্ব লাভ করেন এবং স্পেনের হয়ে পরবর্তী বিশ্বকাপের (১৯৫৮) বাছাই পর্বে অংশ নেন, কিন্তু স্পেন মূল পর্বে উত্তীর্ণ হতে ব্যর্থ হয়। ১৯৬২ সালের বিশ্বকাপের বাছাই পর্বেও তিনি স্পেনের হয়ে অংশ নেন, এবার স্পেন মূল পর্বে উত্তীর্ণও হয়েছিল, কিন্তু বিশ্বকাপের আগে দি স্তেফানো আঘাত পেয়ে মূল পর্বে খেলতে পারেননি।
প্রাথমিক জীবন
বুয়েনোস আইরেস নগরীর বারাকাসে জন্মগ্রহণ করেন। পিতার নাম আলফ্রেদো দি স্তেফানো । তার দাদা মাইকেল ১৯ শতকে ইতালির নিকোলোসি থেকে আর্জেন্টিনার অভিবাসী হয়ে আসেন।  ১৯৭৩ সালে তিনি মাত্র ১৭ বছর বয়সে আর্জেন্টিনীয় ক্লাব রিভার প্লেটে খেলা শুরু করেন।
সম-বিন্যাস (অবিচ্ছিন্ন)
অবিচ্ছিন্ন সম-বিন্যাস (continuous uniform distribution) সম্ভাবনার এমন একটি অবিচ্ছিন্ন বিন্যাস, যার যেকোনো একই দৈর্ঘ্যের ব্যবধির (interval) সম্ভাবনা সমান। সমভাবে বিন্যস্ত কোনো দৈব চলক যদি কেবল a হতে b এর মাঝে মান নেয়, যেখানে a < b, তবে সম-বিন্যাসের সম্ভাবনা ঘনত্ব ফাংশন (probability density function) হবে:
ক্রমযোজিত বিন্যাস ফাংশন (Cumulative Distribution Function)
সম-বিন্যাসের ক্রমযোজিত বিন্যাস ফাংশন হল:
'সমতা'
হবে, যা ধ্রুব। অতএব - যেকোনো একই দৈর্ঘ্যের ব্যবধিতে পড়ার সম্ভাবনা সমান।
পরিমিত সম-বিন্যাস
সম-বিন্যাসের a = 0 ও b = 1 হলে তাকে পরিমিত সম-বিন্যাস বলে। পরিমিত সম-বিন্যাসের একটি বৈশিষ্ট্য হল, যদি U1 পরিমিত সম-বিন্যস্ত একটি দৈব চলক হয়, অর্থাৎ -
অন্যান্য বিন্যাসের সাথে সম্পর্ক
Egyenletes eloszlás Sebaran seragam
রাজিবপুর ইউনিয়ন
রাজিবপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
উপদেবতা
উপদেবতা (demigod, 반신, 半神,, Полубог, نصف إله, มนุษย์ครึ่งเทพ, אל למחצה, ক্যান্টোনিজ: 半神, ফার্সি: نیمه خدا) বা নরদেবতা হল দেবতা ও মানুষের আংশিক-মানব ও আংশিক-ঐশ্বরিক বংশধর, অথবা যে মানব বা অ-মানব প্রাণীকে মৃত্যুর পরে ঐশ্বরিক মর্যাদা দেওয়া হয়, অথবা যিনি "ঐশ্বরিক স্ফুলিঙ্গ" (আধ্যাত্মিকতা) অর্জন করেছেন। অমর নরদেবতা প্রায়শই শিক্ষার মর্যাদা ও ধর্মীয় ধর্মবিশ্বাস অনুসরণ করে, যখন নশ্বর নরদেবতা হলেন যিনি পতিত বা মারা গেছেন, কিন্তু বিভিন্ন বহুদেবতাবাদী ধর্মে কিংবদন্তি নায়ক হিসেবে জনপ্রিয়।
রূপকভাবে, এটি এমন ব্যক্তিকে বর্ণনা করতে ব্যবহৃত হয় যার প্রতিভা বা ক্ষমতা এতই উচ্চতর যে তারা ঐশ্বরিক হওয়ার কাছাকাছি বলে মনে হয়।
ব্যুৎপত্তি
উপদেবতা এর ইংরেজি প্রতিশব্দ demigod, এবং ইংরেজি শব্দ demigod ল্যাটিন শব্দ semideus, "অর্ধ-ঈশ্বর" এর ক্যালক। রোমান কবি ওভিড সম্ভবত কম গুরুত্বপূর্ণ দেবতা যেমন dryads কে বোঝাতে semideus তৈরি করেছিলেন। গ্রীক hemitheos এর সাথে তুলনা করুন।
শাস্ত্রীয়
প্রাচীন গ্রীক ও রোমান বিশ্বে, demigod এর ধারণার সামঞ্জস্যপূর্ণ সংজ্ঞা ছিল না এবং সংশ্লিষ্ট পরিভাষা খুব কমই দেখা যেত।
প্রাচীনতম গ্রীক কবি হোমার ও হেসিও-কে আরোপিত করা পাঠে এই শব্দটির প্রথম নথিভুক্ত ব্যবহার দেখা যায়। উভয়েই মৃত বীরকে hemitheoi বা "অর্ধেক দেবতা" হিসেবে বর্ণনা করে। এই ক্ষেত্রে, শব্দের আক্ষরিক অর্থ এই নয় যে এই পরিসংখ্যানগুলির পিতামাতা ছিলেন যিনি ঐশ্বরিক ও নশ্বর। পরিবর্তে, যারা "শক্তি, শক্তি, ভাল পরিবার ও ভাল আচরণ" প্রদর্শন করেছিল তাদের নায়ক বলা হত, এবং মৃত্যুর পরে তাদের  হেমিথিওই বলা যেতে পারে, প্রক্রিয়া যাকে "বীরায়ন" হিসাবে উল্লেখ করা হয়েছে। পিন্ডার এছাড়াও "বীর"-এর প্রতিশব্দ হিসেবে প্রায়শই শব্দটি ব্যবহার করে।
রোমান লেখক ক্যাসিয়াস ডিওর মতে, রোমান সিনেট জুলিয়াস সিজারকে থাপসাসে ৪৬ খ্রিস্টপূর্বাব্দে বিজয়ের পর দেবতা বলে ঘোষণা করেছিল। যাইহোক, ডিও তৃতীয় শতাব্দীতে লিখছিলেন - সিজারের মৃত্যুর কয়েক শতাব্দী পরে - এবং আধুনিক সমালোচকরা সেনেট সত্যিই এটি করেছে কিনা তা নিয়ে সন্দেহ প্রকাশ করেছে।
প্রথম রোমান যিনি "ডেমিগড" শব্দটি ব্যবহার করেছিলেন তিনি হতে পারেন কবি ওভিড (১৭ বা ১৮ খৃষ্টপূর্বাব্দ), যিনি ছোটোখাটো দেবতার উল্লেখে ল্যাটিন সেমিডিয়াস ব্যবহার করেছেন। কবি লুকান (৩৯-৬৫) ৪৮ খ্রিস্টপূর্বাব্দে তাঁর মৃত্যুর পর পম্পেই দেবত্ব লাভের কথা বলার জন্যও এই শব্দটি ব্যবহার করেন। পরবর্তী প্রাচীনকালে, রোমান লেখক মার্টিয়ানাস ক্যাপেলা (৪১০-৪২০) নিম্নরূপ দেবতাদের শ্রেণিবিন্যাস প্রস্তাব করেছিলেন:
কেল্টিক
সেল্টিক যোদ্ধা চু ছুলাইন্ন, আইরিশ জাতীয় মহাকাব্য তেন বো কুইলেঞ্জের প্রধান নায়ক, নায়ক বা দেবতা হিসেবে স্থান পেয়েছে। তিনি আইরিশ দেবতা লুগ ও নশ্বর রাজকন্যা ডিচটাইনের ছেলে।
হিন্দুধর্ম
হিন্দুধর্মে, নরদেবতা বা উপদেবতা শব্দটি এমন দেবতাদের বোঝাতে ব্যবহৃত হয় যারা একসময় মানুষ ছিলেন এবং পরে দেবতা হয়েছিলেন। বৈদিক শাস্ত্রে দুটি উল্লেখযোগ্য দেবতা রয়েছে:
দক্ষিণ ভারতে পূজিত দেবতার উদাহরণ হল 'মাদুরাই বীরান' ও 'কারুপু সামি'।
চীন
চীনা পুরাণে দেবতাদের মধ্যে, এরলাং শেন ও চেন জিয়াং সবচেয়ে বিশিষ্ট। জার্নি টু দ্য পশ্চিমে, জেড সম্রাটের ছোট বোন ইয়াওজি মরণশীল রাজ্যে নেমেছিলেন এবং ইয়াং জিয়ান নামে সন্তানের জন্ম দিয়েছেন বলে উল্লেখ করা হয়েছে। তিনি অবশেষে বড় হয়ে দেবতা হয়ে উঠবেন যা এরলাং শেন নামে পরিচিত।
চেন জিয়াং হলেন এরলাং শেন-এর ভাতিজা, তার ছোট বোন হুয়াইউ সাননিয়াং-এর জন্ম, যিনি নশ্বর পণ্ডিতের সাথে বিয়ে করেছিলেন।
বিরোধীতা
ফিলিপাইন থেকে উদ্ভূত আদিবাসী ধর্মে, যাকে সম্মিলিতভাবে অ্যানিটিজম বলা হয়, বিভিন্ন জাতিগত গল্পে নরদেবতা রয়েছে। এই দেবতাদের মধ্যে অনেকগুলি শক্তি ও প্রভাবে প্রধান দেবতা ও দেবীর সমান। উল্লেখযোগ্য উদাহরণের মধ্যে রয়েছে মায়ারি, তাগালগ চাঁদের দেবী যিনি প্রতি রাতে বিশ্বকে শাসন করেন, তালা, তাগালগ তারকা দেবী,  হানান, তাগালগ সকালের দেবী, অপো আন্নো, একজন কঙ্কনায়ে দেবতা নায়ক,[21] ওরিওল, বাইকোলানো অর্ধ-সাপ নারী-দেবী যিনি ইবালনের সমস্ত প্রাণীকে পরাজিত করার পরে দেশে শান্তি এনেছিলেন, লাওন, হিলিগেনন দেবতা যিনি প্রাণীদের সাথে কথা বলতে পারেন এবং কানলাওন পর্বতে পাগল ড্রাগনকে পরাজিত করতে পারেন, ওভুগ, ইফুগাও বজ্র ও বজ্রপাতের দেবতা, যার উপরের ও পৃথিবীর উভয় জগতেই আলাদা অ্যানিমেশন রয়েছে, টাক্যায়েন, টিংগুইয়ান দেবতা ও তারকা দেবী গাগায়োমার পুত্র, এবং আলুনসিনার তিনজন সুলুডন ডেমিগড পুত্র, যথা লাবাও ডংগন, হুমাদাপনন ও দুমালাপদাপ।
আধুনিক ব্যবহার
ডেমিগড শব্দটি ইংরেজিতে প্রথম আবির্ভূত হয়েছিল ষোড়শ শতাব্দীর শেষের দিকে বা সপ্তদশ শতাব্দীর শুরুতে, যখন এটি সেমিডিয়াস ও ডেমনের গ্রীক এবং রোমান ধারণাগুলিকে রেন্ডার করতে ব্যবহৃত হয়েছিল। তারপর থেকে, এটি প্রায়শই অসাধারণ ক্ষমতার লোকেদের জন্য রূপকভাবে প্রয়োগ করা হয়েছে। জন মিল্টন প্যারাডাইস লস্ট এ বলেন যে ফেরেশতারা হলেন দেবদেবতা।
ডিজনি'স হারকিউলিস: দ্য অ্যানিমেটেড সিরিজে, ১৯৯৭ চলচ্চিত্রের উপর ভিত্তি করে, যেখানে শিরোনাম চরিত্রটিকে শুধুমাত্র মরণশীল হিসাবে উল্লেখ করা হয়েছিল, তাকে সিরিজে দেবতা হিসাবে উল্লেখ করা হয়েছিল। পসেইডনের ছেলে ট্রাইটনের মতো তার কাজিনও সিরিজে উপস্থিত ছিল।
রিক রিওর্ডান-এর পার্সি জ্যাকসন বইগুলিতে নরদেবগুলি গুরুত্বপূর্ণ ব্যক্তিত্ব, যেখানে পার্সি জ্যাকসন নিজে সহ অনেক চরিত্রই নরদেবতা। রিওর্ডানের কাজে, দেবতাকে মানুষ ও ঐশ্বরিক পিতামাতার দ্বারা জন্মগ্রহণকারী ব্যক্তি হিসাবে সংজ্ঞায়িত করা হয়েছে।
আবদুল ওয়ালী খান
খান আবদুল ওয়ালী খান (خان عبدالولي خان; ১১ জানুয়ারী ১৯১৭ – ২৬ জানুয়ারী ২০০৬) একজন পাকিস্তানি ধর্মনিরপেক্ষ গণতন্ত্রপন্থী সমাজতান্ত্রিক ও পশতুন নেতা ছিলেন যিনি আওয়ামী ন্যাশনাল পার্টির সভাপতি হিসেবে দায়িত্ব পালন করেছেন। বিশিষ্ট পশতুন জাতীয়তাবাদী নেতা আবদুল গফফার খানের পুত্র ওয়ালী খান তার পিতার মতো ব্রিটিশ রাজের বিরুদ্ধে একজন কর্মী ও লেখক ছিলেন।
তার প্রথম বছরগুলো তার পিতার অহিংস প্রতিরোধ আন্দোলন, ব্রিটিশ রাজের বিরুদ্ধে "লাল শার্ট"-এ জড়িত থাকার দ্বারা চিহ্নিত করা হয়। তিনি তার প্রথম বছরগুলোয় একটি হত্যাকাণ্ড থেকে অল্পের জন্য রক্ষা পান এবং পরে তাকে দেরাদুনের কর্নেল ব্রাউন কেমব্রিজ বিদ্যালয়ে পাঠানো হয়। কিশোর বয়সে তিনি ভারতীয় জাতীয় কংগ্রেসে সক্রিয় হন। ১৯৪৭ সালে পাকিস্তান গঠনের পর ওয়ালী খান তার রাজনৈতিক কর্মজীবনে পাকিস্তানের রাজনীতিতে একটি বিতর্কিত ব্যক্তিত্ব হয়ে ওঠেন কারণ তিনি কংগ্রেসের সাথে যুক্ত ছিলেন যা পাকিস্তান সৃষ্টির বিরোধিতা করেছিল।
জীবনের প্রথমার্ধ
তিন ছেলের মধ্যে দ্বিতীয় ওয়ালী খান উতমানজাইয়ের আজাদ ইসলামিয়া বিদ্যালয় থেকে প্রাথমিক শিক্ষা লাভ করেন। ১৯২২ সালে এই বিদ্যালয়টি তার বাবা তার সামাজিক সংস্কার কার্যক্রমের সময় তৈরি করা বিদ্যালয়গুলোর একটি শৃঙ্খলের অংশ হয়ে ওঠে। বিদ্যালয়ের এই অন্তর্জাল থেকেই খুদাই খিদমতগার আন্দোলন গড়ে ওঠে যা অবশেষে উত্তর-পশ্চিম সীমান্ত প্রদেশে (বর্তমানে খাইবার পাখতুনখোয়া) অহিংস প্রতিবাদের মাধ্যমে ব্রিটিশ কর্তৃত্বকে চ্যালেঞ্জ করে ও এটি এই অঞ্চলে ব্রিটিশ শাসনের জন্য সবচেয়ে গুরুতর চ্যালেঞ্জগুলোর মধ্যে একটি ছিল।
১৯৩০ সালের মে মাসে, ওয়ালী খান তার গ্রামের বিরুদ্ধে ব্রিটিশ ভারতীয় সেনাবাহিনীর একটি সামরিক অভিযানের সময় অল্পের জন্য নিহত হওয়া থেকে বেঁচে যান। ১৯৩৩ সালে তিনি দেরাদুনের বিখ্যাত কর্নেল ব্রাউন কেমব্রিজ বিদ্যালয়ে পড়াশোনা করেন। দৃষ্টিশক্তিতে বারবার সমস্যা হওয়ার কারণে তিনি পরবর্তী শিক্ষা গ্রহণ করেননি, যার কারণে তিনি সারাজীবন চশমা পরতেন।
তার শান্তিবাদী আদর্শ সত্ত্বেও, একজন তরুণ মুক্তিযোদ্ধা হিসেবে ওয়ালী খানকে তার পিতার শান্তিবাদের প্রতি উচ্ছ্বসিত মনে হয়েছিল। পরে তিনি গান্ধীর কাছে তার হতাশা ব্যাখ্যা করতেন, একটি গল্পে তিনি মুকলাইকা বন্দ্যোপাধ্যায়কে বলেছিলেন, "রান্না যদি এই মুরগির বাচ্চাটিকে জবাই করতে আসে, তাহলে মুরগির পক্ষ থেকে অহিংসা কি ছোট জীবনটাকে বাঁচাতে পারে?" গল্পটি তার চোখের পলক দিয়ে শেষ হয়েছিল যখন তিনি গান্ধীজির উত্তর মনে করলেন, "ওয়ালী, আপনি আমার অহিংসার চেয়ে সহিংসতা নিয়ে বেশি গবেষণা করেছেন বলে মনে হচ্ছে।" ওয়ালী খান কারাগারে থাকাকালীন ১৯৪৯ সালে তার প্রথম স্ত্রী মারা যান। ১৯৫৪ সালে তিনি একজন খুদাই খিদমতগারের একজন পুরোনো কর্মীর মেয়ে নাসিম ওয়ালী খানকে বিয়ে করেন।
প্রারম্ভিক রাজনীতি
১৯৪২ সালে ওয়ালী খান কিশোর বয়সেই খুদাই খিদমতগার আন্দোলনে যোগ দেন। শীঘ্রই তিনি ভারতীয় জাতীয় কংগ্রেসে যোগদানের মাধ্যমে আনুষ্ঠানিকভাবে রাজনীতিতে পা রাখেন যেখানে তিনি শেষ পর্যন্ত পার্টির প্রাদেশিক যুগ্ম সম্পাদক হিসেবে দায়িত্ব পালন করেন। ১৯৪৩ সালে ভারত ছাড়ো আন্দোলনের বিরুদ্ধে কঠোরতার শীর্ষে তাকে গ্রেপ্তার করা হয় ও সীমান্ত অপরাধ প্রবিধানের অধীনে অভিযুক্ত করা হয়। তিনি ১৯৪৭ সালের ভারত বিভাগের বিরোধিতা করেন ও সিদ্ধান্তের সমালোচনা করেন।
বিভাজনের বিরুদ্ধে তার পিতার প্রচেষ্টা ও পশতুনিস্তান নামে একটি নতুন জাতি গঠনের একটি ছোট প্রচেষ্টা সত্ত্বেও ১৪ আগস্ট ১৯৪৭ তারিখে পাকিস্তান প্রতিষ্ঠিত হয়। নতুন জাতিকে দুই অংশে (পশ্চিম ও পূর্ব পাকিস্তান) বিভক্ত করা হয়েছিল, যা ভারতীয় ভূখণ্ডের এক হাজার মাইল (১৫০০ কিমি) দ্বারা বিভক্ত ছিল।
পাকিস্তান সৃষ্টির পর নিজের বাবার মত ওয়ালী খান পাকিস্তানের ফেডারেল ব্যবস্থার মধ্যে পশতুন স্বায়ত্তশাসনের জন্য আন্দোলন করেন, যা তাকে সরকারি কর্তৃপক্ষের সাথে দ্বন্দ্বে ফেলে। ১৯৪৮ সালে বিনা অভিযোগে কারারুদ্ধ হন, ১৯৫৩ সালে তিনি মুক্তি পান; খুদাই খিদমতগার সম্পর্কে শঙ্কা দূর করতে তিনি অবিলম্বে কেন্দ্রীয় সরকারের সাথে আলোচনা শুরু করেন। তিনি তৎকালীন উত্তর পশ্চিম সীমান্ত প্রদেশের মুখ্যমন্ত্রী সরদার আবদুল রশিদ ও প্রধানমন্ত্রী মোহাম্মদ আলী বগুড়ার সঙ্গে আলোচনা করেন। তৎকালীন গভর্নর জেনারেল গোলাম মোহাম্মদের সঙ্গেও তিনি একাধিক বৈঠক করেন। এই আলোচনা সফল প্রমাণিত হয় ও খুদাই খিদমতগার আন্দোলনের সাথে জড়িত শত শত কারাবন্দী কর্মীকে মুক্তি দেয়। ওয়ালি খান পরবর্তীতে ১৯৫৬ সালে ন্যাশনাল আওয়ামী পার্টিতে যোগ দেন, যা ছিলো পাকিস্তানের উভয় প্রান্তের অন্যান্য প্রগতিশীল ও বামপন্থী নেতাদের সাথে তার পিতার দ্বারা গঠিত একটি নতুন রাজনৈতিক দল।
ন্যাশনাল আওয়ামী পার্টি ১৯৫৯ সালের নির্বাচনে বিজয়ের পথে রয়েছে বলে মনে হয়েছিল, যখন সেনাপতি আইয়ুব খানের অধীনে সামরিক অভ্যুত্থানে বেসামরিক রাষ্ট্রপতি ইস্কান্দার মির্জাকে ক্ষমতাচ্যুত করা হয়। ক্ষমতায় আসার পর আইয়ুব খানের প্রথম সিদ্ধান্তগুলোর মধ্যে একটি ছিল রাজনৈতিক কার্যকলাপকে নিষিদ্ধ করা ও রাজনীতিবিদদের কারারুদ্ধ করা। আবদুল ওয়ালী খান সেই সময়ে অন্যান্য অনেক রাজনীতিবিদদের সাথে, কারারুদ্ধ হন এবং এই শুদ্ধির অংশ হিসেবে তাকে নির্বাচনে প্রতিদ্বন্দ্বিতা বা রাজনীতিতে অংশগ্রহণের অযোগ্য ঘোষণা করা হয়।
রাজনীতি: ১৯৫৮–১৯৭২
১৯৬২ সালের মধ্যে আইয়ুব খান একটি নতুন সংবিধান প্রবর্তন করে ঘোষণা করেন যে তিনি পরবর্তী রাষ্ট্রপতি নির্বাচনে প্রতিদ্বন্দ্বিতা করবেন। বিরোধী দলগুলো সম্মিলিত বিরোধী দল জোটের অধীনে ঐক্যবদ্ধ হয় ও রাষ্ট্রপতি নির্বাচনে আইয়ুব খানের বিরুদ্ধে যৌথ প্রার্থী দেয়। একজন বিরোধী নেতা হিসেবে ওয়ালী খান পাকিস্তানের প্রতিষ্ঠাতা মুহাম্মদ আলী জিন্নাহর বোন ফাতেমা জিন্নাহকে সমর্থন করেন। ওয়ালী খান ফাতিমা জিন্নাহকে তার নির্বাচনী প্রচারণায় সহায়তা ও তার নির্বাচনী এজেন্ট হিসেবে কাজ করেন।
বিরোধীদের এই নির্বাচনী প্রচারণা অবশ্য ব্যর্থতায় পর্যবসিত হয় এবং কেন্দ্রীয় সরকারের কথিত ভোট কারচুপি ও বিরোধীদের মধ্যে বিভাজনের কারণে ১৯৬৪ সালে আইয়ুব খান পুনরায় নির্বাচিত হন। ওয়ালী খান ও ন্যাশনাল আওয়ামী পার্টির সভাপতি মওলানা ভাসানীর মধ্যে এই বিভাজনগুলো বিশেষভাবে তীব্র ছিল, কারণ মাওপন্থী ভাসানী সরকারের চীনপন্থী নীতির কারণে তিনি আইয়ুব খানকে অনানুষ্ঠানিকভাবে সমর্থন করেছিলেন বলে অভিযোগ করা হয়।
১৯৬৭ সালে ন্যাশনাল আওয়ামী পার্টি আনুষ্ঠানিকভাবে ওয়ালী খান ও ভাসানী উপদলে বিভক্ত হওয়ার পর এই বিভাজনগুলো প্রকাশ্যে আসে। ওয়ালী খান ১৯৬৮ সালের জুন মাসে ন্যাশনাল আওয়ামী পার্টির নিজের উপদলের সভাপতি নির্বাচিত হন। একই বছরে ক্রমবর্ধমান দুর্নীতি ও মুদ্রাস্ফীতির কারণে পাকিস্তানে আইয়ুব খানের শাসনের বিরুদ্ধে জনগণের অস্থিরতা ছড়িয়ে পড়ে। ওয়ালী খান বাংলাদেশের ভবিষ্যত রাষ্ট্রপতি শেখ মুজিবুর রহমান ও অন্যান্যদের সাথে নিয়ে বেশিরভাগ বিরোধী দলের সাথে গণতন্ত্র পুনরুদ্ধারের জন্য আইয়ুব খানের সাথে আলোচনার জন্য ডেমোক্রেটিক অ্যাকশন কমিটি গঠন করেন।
আইয়ুব খানকে ক্ষমতা থেকে সম্মানজনক প্রস্থান দেখানোর চেষ্টা করতে আইয়ুব খান ও বিরোধীদের মধ্যে আলোচনা ১৯৬৯ সালের ৯ থেকে ১০ মে পর্যন্ত চলতে থাকে। যাইহোক, কিছু বিষয়ে সমঝোতা চুক্তি সত্ত্বেও সামরিক নেতৃত্ব ও তার রাজনৈতিক মিত্ররা আইয়ুব খানকে সফল করতে চায়নি বলে অভিযোগ করা হয়। ওয়ালী খান ১১ মে আইয়ুব খানের সাথে একটি পৃথক বৈঠক করেন যাতে তাকে আপস করতে রাজি করানো হয়। আইয়ুব প্রত্যাখ্যান করেন ও কিছুক্ষণ পরেই সামরিক বাহিনীর চাপে আইয়ুব পদত্যাগ করেন।
নতুন সামরিক নেতা ইয়াহিয়া খান সংখ্যাগরিষ্ঠ দলের কাছে ক্ষমতা হস্তান্তরের প্রতিশ্রুতি দিয়ে ১৯৭০ সালে সাধারণ ও প্রাদেশিক নির্বাচনের আহ্বান জানান। নির্বাচনে বাঙালি জাতীয়তাবাদী ও আওয়ামী লীগের নেতা শেখ মুজিবুর রহমান জাতীয়ভাবে সংখ্যাগরিষ্ঠ আসন ও দেশের পূর্ব শাখা থেকে সমস্ত আসন জিতেন (পাকিস্তানে নির্বাচন দেখুন)। পশ্চিম পাকিস্তানে জনপ্রিয় নেতা জুলফিকার আলী ভুট্টো প্রায় শুধুমাত্র পাঞ্জাব ও সিন্ধু প্রদেশ থেকে বিধানসভায় দ্বিতীয় বৃহত্তম সংখ্যক আসন জিতেন। ওয়ালী খান তার নিজ নির্বাচনী এলাকা চরসাদ্দা থেকে প্রাদেশিক পরিষদ ও জাতীয় পরিষদের সদস্য হিসেবে প্রাদেশিক পরিষদ উভয়েই নির্বাচিত হন।
ফলাফল পাওয়া সত্ত্বেও সামরিক সরকার আওয়ামী লীগের বিজয় প্রত্যাখ্যান করে। সামরিক জান্তা সংখ্যাগরিষ্ঠ বাঙালিদের কাছে ক্ষমতা হস্তান্তর করবে না এমন খবর শুনে হতবাক হয়ে খান পরে এপি সাংবাদিক জেইটলিনকে বলেছিলেন, "আমার মনে আছে ভুট্টো বলেছিলেন যে এটি পূর্ব পাকিস্তানে 'ক্ষমতা' দিয়ে ঠিক করা হয়েছিল যে শেখ মুজিবুর রহমান শাসন করবেন ও পশ্চিম পাকিস্তানে জনাব ভুট্টো প্রধানমন্ত্রী হবেন।"
১৯৭১ সালে পূর্ব পাকিস্তানের সামরিক বাহিনী ও জনগণের মধ্যে সম্ভাব্য সংঘর্ষ এড়াতে ২৩ মার্চ ১৯৭১ সালে খান অন্যান্য পাকিস্তানি রাজনীতিবিদদের সাথে যৌথভাবে শেখ মুজিবুর রহমানের সাথে দেখা করেন। তারা একটি সরকার গঠনে মুজিবকে সমর্থনের প্রস্তাব দেন, কিন্তু ইয়াহিয়া খান ইতিমধ্যেই পূর্ণাঙ্গ সামরিক আক্রমণের সিদ্ধান্ত নিয়েছিলেন বলে অচলাবস্থা ভাঙতে ইতিমধ্যেই অনেক দেরি হয়ে গেছে। পাকিস্তানের ক্রমবর্ধমান দুর্বলতা ও সামরিক আক্রমণের বিরুদ্ধে ব্যাপক আন্তর্জাতিক ক্ষোভ অবশেষে এমন পরিস্থিতি তৈরি করে যা পূর্ব পাকিস্তানকে যুদ্ধের দিকে নিয়ে যায়। এই যুদ্ধ ধ্বংসাত্মক প্রমাণিত হয় এবং পূর্ব পাকিস্তানে পাকিস্তানের সশস্ত্র বাহিনী পরাজিত হয় ও নতুন বাংলাদেশ রাষ্ট্রের সৃষ্টি হয়। পরাজয়ে মর্মাহত ইয়াহিয়া খান দপ্তর ও সামরিক বাহিনী থেকে পদত্যাগ করেন। জেনারেল গুল হাসান খানের অধীনে জুলফিকার আলী ভুট্টোকে আমেরিকা থেকে ফিরিয়ে আনা হয় এবং বেসামরিক চিফ মার্শাল ল প্রশাসক ও রাষ্ট্রপতি নিযুক্ত করা হয়।
পূর্ব পাকিস্তানের বিরুদ্ধে সামরিক আক্রমণের সময় ওয়ালী খানের অধীনে ন্যাশনাল আওয়ামী পার্টি ছিল মুষ্টিমেয় কয়েকটি দল যারা সামরিক অভিযানের প্রতিবাদ করে। একটি ক্ষেত্রে খান পূর্ব পাকিস্তানের একজন উর্ধ্বতন কূটনীতিকের ছেলেকে পশ্চিম পাকিস্তানে সম্ভাব্য বন্দিদশা থেকে আফগানিস্তানে পালাতে সাহায্য করেন। সামরিক সরকার বিক্ষোভের প্রতিশোধ হিসেবে দলটিকে নিষিদ্ধ ঘোষণা করে ও দলীয় কর্মীদের গণগ্রেফতার শুরু করে।
ত্রিপক্ষীয় চুক্তি
১৯৭২ সালে বিরোধীদলীয় নেতা হিসেবে জুলফিকার আলী ভুট্টো ওয়ালী খানের সাথে যোগাযোগ করেন, যিনি সামরিক আইন তুলে নিতে ও একটি নতুন সংবিধান তৈরি করতে চেয়েছিলেন। জুলফিকার আলী ভুট্টোর সাথে ওয়ালী খানের আলোচনার ফলে ১৯৭২ সালে সরকারের সাথে একটি চুক্তি স্বাক্ষরিত হয়, যাকে ত্রিপক্ষীয় চুক্তি বলা হয়। এই চুক্তির ফলে সামরিক আইন প্রত্যাহার ও ন্যাশনাল আওয়ামী পার্টির উপর থেকে নিষেধাজ্ঞা প্রত্যাহার করা হয়। এর ফলে উত্তর-পশ্চিম সীমান্ত প্রদেশ ও বেলুচিস্তানে ন্যাশনাল আওয়ামী পার্টি জোট প্রাদেশিক সরকার গঠন করে। প্রাথমিক ইতিবাচক সূচনা সত্ত্বেও খান ও ভুট্টোর মধ্যে ক্রমবর্ধমান শত্রুতার কারণে চুক্তিটি দ্রুত অকার্যকর হতে শুরু করে।
লিয়াকতবাগ হত্যাকাণ্ড ও সংবিধান প্রণয়ন
২৩ মার্চ ১৯৭৩-এ ভুট্টোর কথিত আদেশের অধীনে ফেডারেল সিকিউরিটি ফোর্স নামক একটি আধাসামরিক বাহিনী রাওয়ালপিন্ডি শহরের লিয়াকতবাগে একটি জনবিরোধী সমাবেশে আক্রমণ করে ও এক ডজন লোককে হত্যা করে; তাদের স্বয়ংক্রিয় বন্দুকের গুলিতে আরও অনেকে আহত হয়েছে। হামলার সময় ওয়ালী খান অল্পের জন্য একটি গুলি থেকে রক্ষা পান। জনসাধারণের মধ্যে বিশেষত পশতুনদের মধ্যে ক্ষোভ ছিল, কারণ প্রায় সমস্ত মৃত ও আহতদের বেশিরভাগই উত্তর-পশ্চিম সীমান্ত প্রদেশ থেকে এবং বেশিরভাগই ন্যাশনাল আওয়ামী পার্টির সদস্য। ক্ষুব্ধ পার্টির কর্মী ও অনুসারীরা পেশাওয়ার ও প্রদেশের অন্যান্য শহরগুলোয় মৃতদেহ নিয়ে রাস্তায় কুচকাওয়াজ করতে চেয়েছিল ও একটি পূর্ণ মাত্রায় সংঘর্ষের উসকানি দিতে চেয়েছিল। ওয়ালী খান এই ধারণাকে প্রত্যাখ্যান করেন ও তার ক্ষুব্ধ পার্টি ক্যাডারদের আটকে রেখে মৃতদেহ পেশোয়ারে নিয়ে যান; তিনি তাদের তাদের শোকসন্তপ্ত পরিবারের সাথে শান্তভাবে ও আন্তরিকভাবে কবর দেন।
গণহত্যা সত্ত্বেও ওয়ালি খান একটি নতুন সংবিধান নিয়ে ভুট্টোর সাথে আলোচনার সমর্থন অব্যাহত রাখেন। এর কিছুক্ষণ পরই সব বিরোধী দলের যৌথ সমঝোতায় তাকে বিরোধীদলীয় নেতা নিযুক্ত করা হয়। এরপর তিনি ১৯৭৩ সালের আগস্টে পাকিস্তানের একমাত্র "ঐক্যসম্মত" সংবিধান পাসের জন্য ভুট্টোর সাথে আলোচনার নেতৃত্ব দেন।
ফেডারেল আলোচক আবদুল হাফিজ পীরজাদার মতে, প্রাদেশিক অধিকার থেকে শুরু করে উত্তর-পশ্চিম সীমান্ত প্রদেশের নামকরণের বিষয়ে শেষ মুহূর্তের মতবিরোধ, সংরক্ষণ থাকা সত্ত্বেও, ওয়ালী খান এই পূর্বশর্তের সাথে একটি সমঝোতায় সম্মত হন যে বিচার বিভাগীয় স্বাধীনতা ও প্রাদেশিক অধিকারের বিষয়গুলো যথাক্রমে পাঁচ ও দশ বছরের ক্রান্তিকালীন মেয়াদের পর ফেডারেল সরকার দ্বারা মঞ্জুর করা হবে। যাইহোক, তিনি উত্তর-পশ্চিম সীমান্ত প্রদেশ ও বেলুচিস্তানের জন্য হাইডেল অ্যান্ড গ্যাসের রয়্যালটি অন্তর্ভুক্ত করার পাশাপাশি পাকিস্তানের সমস্ত অঞ্চলের জন্য সমান উন্নতি নিশ্চিত করতে ফেডারেল সরকারকে বাধ্য করতে সফল হন। সংসদে ভুট্টোর দলের বৃহৎ সংখ্যাগরিষ্ঠতা ও বিরোধী দলগুলোর কারণে, খান সমালোচনামূলকভাবে ভুট্টোকে তার দপ্তরে বৃহত্তর ক্ষমতা কেন্দ্রীভূত করা থেকে আটকাতে পারেননি।
এই সময়কালেই ওয়ালি খান ১৯৭১ সালের যুদ্ধে ভারতের হাতে যুদ্ধবন্দিদের মুক্তি ও সিমলা শান্তি চুক্তির মাধ্যমে সম্পর্কের সম্পূর্ণ স্বাভাবিককরণের দিকে ভুট্টোর পদক্ষেপকে সমর্থন করেন।
গ্রেফতার ও হায়দ্রাবাদ ট্রাইব্যুনাল
১৯৭৪ সালে জুলফিকার আলী ভুট্টোর ঘনিষ্ঠ মিত্র ও উত্তর-পশ্চিম সীমান্ত প্রদেশের গভর্নর হায়াত শেরপাও বোমা বিস্ফোরণে নিহত হওয়ার পর ভুট্টো নিশ্চিত হন যে আব্দুল ওয়ালী খান, খান আমিরজাদা খান ও ন্যাশনাল আওয়ামী পার্টি দায়ী ছিল এবং এর প্রতিশোধ হিসেবে ফেডারেল সরকার ন্যাশনাল আওয়ামী পার্টিকে নিষিদ্ধ ঘোষণা করে। এটি ওয়ালী খান সহ এর বেশিরভাগ উর্ধ্বতন নেতৃত্বকে গ্রেপ্তার ও কারাবরণ করার নির্দেশ দেয়। ব্যাপকভাবে কুখ্যাত হায়দ্রাবাদ ট্রাইব্যুনাল পরবর্তীকালে ওয়ালী খান এবং তার সহকর্মীদের বিচারের মুখোমুখি করে।
ওয়ালী খান এটাকে প্রহসনমূলক বিচার বলে মনে করে তাতে অংশ নিতে অস্বীকার করেন, তিনি মামলায় নিজের আইনি প্রতিরক্ষায় অংশ নেননি। হায়দ্রাবাদ ট্রাইব্যুনালের সামনে তাকে ভারতীয় প্রধানমন্ত্রী ইন্দিরা গান্ধী একটি নির্দিষ্ট দূতের মাধ্যমে ২ কোটি রুপি পাঠিয়েছিলেন এমন একটি অভিযোগের জবাবে, ওয়ালী খান ব্যঙ্গাত্মকভাবে দূতের বিরুদ্ধে ২ কোটি রুপি পুনরুদ্ধারের জন্য একটি দেওয়ানী মামলা দায়ের করেন। তিনি যুক্তি দিয়েছিলেন যে যদিও তিনি ভাবতে পারেননি কেন ইন্দিরা গান্ধী তাকে এত বড় অঙ্কের টাকা পাঠাবেন তবে তিনি কখনই টাকা পাননি এবং স্পষ্টতই দূত টাকা আত্মসাৎ করেছিলেন। যেহেতু নাগরিক অস্থিরতা দেশে ব্যাপকভাবে ছড়িয়ে পড়েছিল তাই পিএনএ, পাকিস্তান সশস্ত্র বাহিনী ও ভুট্টো, তার সহকর্মীসহ তাদের মধ্যে ক্ষমতার লড়াই শুরু হয় এবং ওয়ালি খান ভুট্টোর পদক্ষেপকে তার শেষ অবস্থান হিসাবে দেখেছিলেন। একটি উন্মুক্ত পাবলিক সেমিনারে ওয়ালী খান উদ্ধৃত করেন যে "দুই ব্যক্তির জন্য একটি সম্ভাব্য কবর আছে ... দেখা যাক কে প্রথম যায়।"
বই প্রকাশ
ব্যাপকভাবে পরিচিত না হলেও ওয়ালী খান অতীতে তার পিতার অহিংস আন্দোলন, খুদাই খিদমতগার-এর উপর পশতু ভাষায় একটি বই লিখেছিলেন। ১৯৮৬ সালে, তিনি ফ্যাক্টস আর ফ্যাক্টস নামে আরেকটি বই প্রকাশ করেন। এই বইটি বহু বছর ধরে ক্রমান্বয়ে লেখা হয়েছিল এবং পাকিস্তান সৃষ্টির আগে ব্রিটিশ সাম্রাজ্যের সমালোচনামূলক ও গোপনীয় নথি অন্তর্ভুক্ত করেছিল। ওয়ালী খান সেই নথিগুলোর উদ্ধৃতি দিয়ে অভিযোগ করেন যে পাকিস্তান গঠন ব্রিটিশদের একটি ইচ্ছাকৃত "ডিভাইড অ্যান্ড রুল" নীতির অংশ হিসেবে করা হয় এবং মুহাম্মদ আলী জিন্নাহ (পাকিস্তানের প্রতিষ্ঠাতা), বিভিন্ন ধর্মীয় নেতা ও সামন্ত জমিদারদের সাথে তাদের পক্ষে কাজ করেছিলেন।
আওয়ামী ন্যাশনাল পার্টি
১৯৮৬ সালের জুলাই মাসে ওয়ালী খান ও অন্যান্য প্রাক্তন ন্যাশনাল আওয়ামী পার্টি সদস্যগণ আওয়ামী ন্যাশনাল পার্টি (এএনপি) গঠন করেন। ওয়ালী খান এর প্রথম সভাপতি নির্বাচিত হন ও সিন্ধি জাতীয়তাবাদী রসুল বকশ পালিজো দলের প্রথম মহাসচিব হন।
অবসর পরবর্তী রাজনীতি
১৯৯০ সালের নির্বাচনে বিরোধী প্রার্থী মাওলানা হাসান জানের (আফগান পশতুন নেতা গুলবাদিন হেকমতিয়ারের ঘনিষ্ঠ আস্থাভাজন) কাছে নিজের পরাজয়ের পর, ওয়ালী খান নির্বাচনী রাজনীতি থেকে অবসর নেওয়ার সিদ্ধান্ত নেন এবং লাহোরে প্রতিদ্বন্দ্বিতাকারী প্রধানমন্ত্রী নওয়াজ শরীফ ও তার দল থেকে সিনেটের টিকিট ও প্রস্তাব প্রত্যাখ্যান করে। অবসর নেওয়ার কারণ জিজ্ঞাসা করা হলে তিনি বলেছিলেন যে "যখন মোল্লারা ও আইএসআই (ইন্টার-সার্ভিসেস ইন্টেলিজেন্স) আমাদের ভাগ্য ও রাজনীতি নির্ধারণ করে" তখন রাজনীতিতে তার কোনও স্থান নেই।
ওয়ালী খান রাজনীতি থেকে সরে আসায় সংবাদপত্র ও জনসাধারণের সঙ্গে তার যোগাযোগ সীমিত হয়ে পড়ে। ১৯৯০-এর এই সময়কালটি প্রাক্তন সেনা-সমর্থিত বিরোধীদের সাথে জোট করে তার দলের ক্ষমতা গ্রহণের দ্বারা চিহ্নিত করা হয়, শুধুমাত্র প্রাদেশিক রাজনীতিতে গুরুত্ব দেওয়া, দলীয় বিষয়ে নিজ স্ত্রীর ক্রমবর্ধমান প্রভাব, দুর্নীতি কেলেঙ্কারি এবং বিশেষ করে উত্তর-পশ্চিম সীমান্ত প্রদেশের পাখতুনখোয়া ('পশতুনদের অঞ্চল') নামকরণের উপর গুরুত্ব দেওয়া তার সমর্থকদের একসময়ের পবিত্র চেহারার উপরে আঘাত হানে। ব্যতিক্রম ছিল ১৯৯৮ সালে যখন প্রধানমন্ত্রী নওয়াজ শরিফের কালাবাগ বাঁধ নির্মাণের ঘোষণার প্রতিক্রিয়ায় পশতুন ও সিন্ধি জাতীয়তাবাদীরা বাঁধ নির্মাণের বিরোধিতা করে কারণ তারা বিশ্বাস করেছিল যে এটি পাকিস্তানের পানি সম্পদের নিয়ন্ত্রণ সংখ্যাগরিষ্ঠ পাঞ্জাবিদের হাতে দেবে। এ ঘোষণার প্রতিক্রিয়ায় ওয়ালী খান নওশেরা শহরে বাঁধের বিরুদ্ধে এক বিশাল সমাবেশের নেতৃত্ব দেন। সমাবেশটি অন্যান্য দলগুলোকে, বিশেষ করে বেনজীর ভুট্টোর পিপিপিকে বাঁধ নির্মাণের বিরুদ্ধে প্রচারে নেতৃত্ব দিতে উদ্বুদ্ধ করে। অভিযান সফল হয় ও শরীফ পরিকল্পনাটি বাদ দেন।
২০০১ সালে আরেকটি সংবাদ সম্মেলনে ওয়ালী খান তালেবানের উপর মার্কিন হামলাকে সমর্থন করেন এবং বলেন যে মার্কিন যুক্তরাষ্ট্র যদি আফগানিস্তানে আক্রমণ না করত, তাহলে দেশটি একটি আরব উপনিবেশে পরিণত হত কারণ ওসামা বিন লাদেনের ১৬,০০০ জন লোকের একটি সুসজ্জিত সেনাবাহিনী ছিল যা আফগান সেনাবাহিনীতে প্রশিক্ষিত সৈন্যের সংখ্যা অনেক বেশি।
ওয়ালী খানের চূড়ান্ত সংবাদ সম্মেলন ছিল ২০০৩ সালে যখন তিনি অন্যান্য অনেক সহকর্মীর সাথে তার ঘনিষ্ঠ বন্ধু ও সহকর্মী আজমল খট্টকের এএনপিতে ফিরে আসার ঘোষণা দেন, যারা ২০০০ থেকে ২০০২ সালের মধ্যে সংক্ষিপ্ত সময়ের জন্য পার্টির একটি বিভক্ত অংশের নেতৃত্ব দেন।
সম্পর্ক
ওয়ালী খান জুলফিকার ভুট্টোকে পাকিস্তানের সংসদের মেঝেতে হত্যার চেষ্টা করার জন্য অভিযুক্ত করেছিলেন। ভুট্টোর দপ্তরে থাকাকালীন, খান চারটি হত্যাচেষ্টা থেকে বেঁচে যান। মালাকান্দ, দির, রাওয়ালপিন্ডি ও গুজরানওয়ালায় এই প্রচেষ্টা চালানো হয়। জান্দোল থেকে দিরের তিমারগাড়ায় গাড়িতে করে যাওয়ার সময় প্রথম হামলায় তিনি বেঁচে যান। হামলায় তার এক দেহরক্ষী নিহত হন। বিরোধী জোট ইউনাইটেড ডেমোক্রেটিক ফ্রন্টের ব্যানারে পীর পাগারা ও চৌধুরী জহুর এলাহির সাথে পাঞ্জাব সফরে যাওয়ার সময় তিনি গুজরানওয়ালা রেলওয়ে স্টেশনে গ্রেনেড হামলা থেকে বেঁচে যান।
দুই প্রতিদ্বন্দ্বীর মধ্যে বিতর্ক তিক্ত ছিল, একটি ক্ষেত্রে ভুট্টো সবেমাত্র একটি সফল বিদেশ সফর থেকে ফিরে এসেছিলেন এবং একটি সংঘাতময় মেজাজে তিনি তাকে কম কর্মক্ষম করার জন্য বিরোধীদের ও খানের দিকে তিরস্কার ছুঁড়ে মারেন। ভুট্টোর কাজ শেষ হলে ওয়ালি খান জবাব দেন: "জনাব ভুট্টো, আপনি আমার সম্পর্কে মিথ্যা বলা বন্ধ করুন ও আমি আপনার সম্পর্কে সত্য বলা বন্ধ করে দেব।
ভুট্টো সরকারের হাতে তিনি ও তার পরিবার যে বর্বরতার অভিজ্ঞতা অর্জন করেছিলেন তা ১৯৭৯ সালে ওয়ালী খানের কাছ থেকে সামান্য সহানুভূতির দিকে পরিচালিত করেছিল যখন ভুট্টোর মৃত্যুদণ্ড কার্যকর হয়।
কারাবাস
ওয়ালী খান কারাগারে বেশ কিছু সময় কাটান ও নিজের ৪৮ বছরের রাজনৈতিক কর্মজীবনে বেশ কয়েকটি হত্যা প্রচেষ্টা থেকে বেঁচে যান। খুদাই খিদমতগার আন্দোলনে তার ভূমিকার জন্য ১৯৪৩ সালে ব্রিটিশ রাজ কর্তৃক সীমান্ত অপরাধ প্রবিধানের অধীনে তাকে প্রথম গ্রেফতার করা হয়। ১৫ জুন ১৯৪৮-এ পাকিস্তান সৃষ্টির বিরোধিতার জন্য খুদাই খিদমতগারের জন্য নতুন পাকিস্তান সরকার তাকে আবার গ্রেফতার করে ও উত্তর-পশ্চিম সীমান্ত প্রদেশের হরিপুরের হরিপুর কারাগারে বন্দী করে। ১৯৫৩ সালে বিভিন্ন কারাগারে কোনো অভিযোগ ছাড়াই পাঁচ বছরেরও বেশি সময় ধরে থাকার পর কেন্দ্রীয় সরকার তাকে মুক্তি দেয়। কারাগারে থাকাকালীন ১৯৪৯ সালের ফেব্রুয়ারিতে, তার প্রথম স্ত্রী তাজ বিবি ও তাদের দ্বিতীয় পুত্র মর্দানের একটি হাসপাতালে মারা যান। ওয়ালী খানকে তাদের জানাজায় অংশ নিতে দেওয়া হয়নি। ১৯৪৯ সালের ফেব্রুয়ারিতে ওয়ালী খানকে হরিপুর কারাগার থেকে বেলুচিস্তানের মাখ কারাগারে, তারপর ১৯৫১ সালের মে মাসে কোয়েটা কারাগারে ও ১৯৫২ সালে ডেরা ইসমাইল খান কারাগারে স্থানান্তরিত করা হয়। ১৯৫২ সালের মার্চ মাসে তাকে হরিপুর কারাগারে ফিরিয়ে আনা হয় এবং তারপর অক্টোবর ১৯৫৩ সালে মুক্তি পান।
তার তৃতীয় কারাবাস হয় জেনারেল আইয়ুব খানের সামরিক অভ্যুত্থানে পাকিস্তানের রাষ্ট্রপতি ইস্কান্দার মির্জাকে ক্ষমতাচ্যুত করার পর। নতুন সামরিক শাসন রাজনৈতিক বিরোধীদের নির্মূল করার চেষ্টা করে, যার ফলে খান ও অন্যান্য শত শত রাজনীতিবিদ রাজনীতিতে অংশগ্রহণের জন্য অযোগ্য হয়েছিলেন। ওয়ালী খান আইয়ুব খানের সাথে ডেমোক্রেটিক অ্যাকশন কমিটির সম্মেলন শেষ হওয়ার পরপরই ১৯৬৯ সালে আইয়ুব খানের তথ্য সচিবের কাছে তাঁর কারাবাস সম্পর্কে মন্তব্য করেছিলেন। গওহর লিখেছেন যে, "ওয়ালী খান বর্ণনা করেছেন যে কীভাবে সম্মেলনের সময় খাজা শাহাবুদ্দিন তাকে তিনবার জিজ্ঞাসা করেছিলেন, 'কীভাবে আমি তিন বছর উত্তর-পশ্চিম সীমান্ত প্রদেশের গভর্নর থাকাকালীন আপনার মতো একজন উজ্জ্বল ও সক্ষম ব্যক্তির সাথে দেখা করিনি।' ওয়ালী খান প্রথম দুইবার প্রশ্নটা এড়িয়ে গেলেন কিন্তু তৃতীয়বার তিনি নিজেকে সংযত করতে না পেরে যোগ করলেন, 'কারণ এই তিন বছর আপনি আমাকে কারাগারে রেখেছিলেন!' আইয়ুব খান পদত্যাগ করার পর আরেক সামরিক শাসক ইয়াহিয়া খান ক্ষমতা গ্রহণের পর ১৯৬৯ সালে আরেকটি সংক্ষিপ্ত গ্রেপ্তারের পর এটি ঘটে।
জুলফিকার আলী ভুট্টোর সরকারের অধীনে কারাগারে তার শেষ মেয়াদ ছিল। খান এই সময়টিকে তার সবচেয়ে কঠিন অভিজ্ঞতা বলে মনে করেন। তার দল নিষিদ্ধ করা হয় এবং তার পরিবার ও বন্ধুদের বিরুদ্ধে নৃশংস অভিযান শুরু হয়। অভিযানের অংশ হিসেবে তার শ্যালককে নির্বাসনে বাধ্য করা ও তার ছেলেকে নির্যাতন করা হয়। তার বই ফ্যাক্টস আর সেক্রেড-এ তিনি কিছুটা তিক্ততার সাথে কারাগারে এই সময়ের কথা লিখেছেন।
এই কঠিন অভিজ্ঞতা ওয়ালী খানকে সামরিক স্বৈরশাসক মুহাম্মদ জিয়া-উল-হকের সমালোচনায় প্রায়শই দ্বিধাগ্রস্ত হতে প্ররোচিত করে যিনি ১৯৭৭ সালে ভুট্টোকে ক্ষমতাচ্যুত করেন ও ১৯৭৯ সালে তাকে মৃত্যুদন্ড কার্যকর করেন।
মৃত্যু ও সমালোচনা
দীর্ঘ অসুস্থতার পর ওয়ালী খান হৃদরোগে আক্রান্ত হয়ে ২৬ জানুয়ারি ২০০৬ তারিখে পাকিস্তানের পেশোয়ারে মারা যান। তাকে তার পৈতৃক গ্রামে চরসাদ্দার উসমানজাইয়ে দাফন করা হয়। তার জানাজায় প্রধানমন্ত্রী শওকত আজিজ সহ সরকারি সদস্য ও উর্ধ্বতন রাজনৈতিক নেতারা ব্যাপকভাবে উপস্থিত ছিলেন; পাকিস্তানের রাষ্ট্রপতি পারভেজ মুশাররফ, ভারতের প্রধানমন্ত্রী মনমোহন সিং ও আফগান রাষ্ট্রপতি হামিদ কারজাইয়ের পক্ষ থেকে শোকবার্তা পাঠানো হয়। তিনি স্ত্রী নাসিম ওয়ালী খান, তিন মেয়ে ও দুই ছেলে রেখে গেছেন। ওয়ালী খানের পরিবারের রাজনৈতিক ঐতিহ্যের প্রতি আস্থাশীল তার বড় ছেলে আসফান্দিয়ার ওয়ালি খান পাকিস্তানের একজন রাজনীতিবিদ ও আওয়ামী ন্যাশনাল পার্টির বর্তমান সভাপতি।
সমালোচকরা যুক্তি দিয়ে থাকেন যে ওয়ালী খান পাকিস্তানের মেরুকৃত ও দুর্নীতিগ্রস্ত রাজনৈতিক ব্যবস্থায় সীমিত অবদান রেখেছিলেন। তারা তার দাবিকে চ্যালেঞ্জ করেন যে তিনি পশতুনদের প্রধান বা একমাত্র মুখপাত্র ছিলেন, তিনি ১৯৭৩ সালের সংবিধান ও সিমলা চুক্তির সুবিধাগুলোকে ছাড় দিয়েছিলেন ও স্বৈরশাসকদের সাথে আপস না করার নীতির সাথে একমত ছিলেন না। অন্যরা যুক্তি দেখান যে তিনি যদি পাকিস্তানের সামরিক সংস্থার সাথে আপস করতেন তাহলে তিনি হয়তো পাকিস্তানের প্রধানমন্ত্রী হয়ে যেতে পারতেন, কিন্তু তার পূর্বাবস্থায় তার নীতিগুলো প্রমাণিত হয়েছে।
কিছু পশতুন জাতীয়তাবাদীও ওয়ালী খানের সমালোচক ছিলেন, কারণ অনেকে মনে করেছিলেন যে তিনি উত্তর-পশ্চিম সীমান্ত প্রদেশ (বর্তমানে খাইবার পাখতুনখোয়া), বেলুচিস্তান ও ফেডারেল শাসিত উপজাতীয় অঞ্চলের সমস্ত পশতুনদেরকে একটি বৃহৎ প্রদেশে একত্রিত করার সুযোগ নষ্ট করেছেন যার নাম পাখতুনখোয়া বা পশতুনিস্তান হতে পারতো। খান তার "নিজ ভাষার প্রতি বিশ্বাসঘাতকতার" জন্যও সমালোচনার সম্মুখীন হয়েছেন কারণ তিনি ও ন্যাশনাল আওয়ামী পার্টি সংখ্যাগরিষ্ঠ ভাষার পরিবর্তে উত্তর-পশ্চিম সীমান্ত প্রদেশ (বর্তমানে খাইবার পাখতুনখোয়া) ও বেলুচিস্তানে (১৯৭২ সালে ঘোষিত) শিক্ষার প্রাদেশিক ভাষা হিসেবে সংখ্যাগরিষ্ঠ পশতু এবং বেলুচি ভাষার বদলে উর্দুকে সমর্থন করেছিলেন।